CELEX: 62011TN0616
Language: fi
Date: 2011-11-28 00:00:00
Title: Asia T-616/11 P: Valitus, jonka Luigi Marcuccio on tehnyt 28.11.2011 virkamiestuomioistuimen asiassa F-69/10, Luigi Marcuccio v. komissio, 8.9.2011 antamasta määräyksestä

28.1.2012   
            
            
               FI
            
            
               Euroopan unionin virallinen lehti
            
            
               C 25/65
            
         
      Valitus, jonka Luigi Marcuccio on tehnyt 28.11.2011 virkamiestuomioistuimen asiassa F-69/10, Luigi Marcuccio v. komissio, 8.9.2011 antamasta määräyksestä
      (Asia T-616/11 P)
      (2012/C 25/124)
      Oikeudenkäyntikieli: italia
      
         Asianosaiset
      
      
         Valittaja: Luigi Marcuccio (Tricase, Italia) (edustaja: avvocato G. Cipressa)
      
         Vastapuoli: Euroopan komissio
      
         Vaatimukset
      
      Valittaja vaatii unionin yleistä tuomioistuinta
      
                  —
               
               
                  ensisijaisesti hyväksymään hänen virkamiestuomioistuimessa esittämänsä vaatimukset, joita valitus koskee
               
            
                  —
               
               
                  velvoittamaan vastapuolen korvaamaan valittajan osalta valituksesta aiheutuvat oikeudenkäyntikulut
               
            
                  —
               
               
                  toissijaisesti palauttamaan valituksenalaisen asian virkamiestuomioistuimen käsiteltäväksi eri kokoonpanossa uuden ratkaisun saamiseksi kaikkiin niihin vaatimuksiin, jotka on mainittu tämän valituksen edeltävissä kohdissa
               
            
         Oikeudelliset perusteet ja pääasialliset perustelut
      
      Valitus koskee asiassa F-69/10, 8.9.2011 annettua määräystä, jolla hylättiin oikeudellisesti ilmeisen perusteettomana kanne, jonka kohteena oli sekä sen komission päätöksen kumoaminen, jolla kantaja oli vaatinut korvausta vahingosta, joka oli hänen mukaansa aiheutunut siitä, että hänen edustajalleen asiassa T-18/04, Marcuccio v. komissio, jossa annettiin tuomio 10.6.2008, oli lähetetty kyseisen oikeudenkäynnin kulujen korvaamista koskeva ilmoitus, että komission velvoittaminen vahingon korvaamiseen.
      Valituksensa tueksi valittaja vetoaa kahteen valitusperusteeseen.
      
                  1)
               
               
                  Ensimmäinen valitusperuste perustuu vahingonkorvausta koskevien vaatimusten perustelujen puuttumista koskevaan mainintaan (valituksenalaisen määräyksen 21 ja 22 kohtien välillä), määräyksen ilmeiseen epäselvyyteen, siinä oleviin paradokseihin, asian selvittämistoimien puutteellisuuteen ja tosiseikkojen vääristämiseen, ilmiselvyyksien toteamiseen, epäjohdonmukaisuuteen, epäloogisuuteen, esitettyjen väitteiden vastakkainasettelun laiminlyöntiin, ratkaisun suhteettomuuteen ja niiden oikeussääntöjen virheelliseen, väärään ja epäloogiseen tulkintaan ja soveltamiseen, jotka koskevat sopimussuhteen ulkopuolista Euroopan unionin vastuuta, kullekin Euroopan unionin toimielimelle ja tuomioistuimelle kuuluvaa perusteluvelvollisuutta, analogian käsitettä ja Euroopan unionin toimielimen lainvastaisen menettelyn käsitettä.
               
            
                  2)
               
               
                  Toinen valitusperuste perustuu virkamiestuomioistuimen oikeudenkäyntikuluja koskevien toteamusten lainvastaisuuteen (valituksenalaisen määräyksen 28 ja 29 kohdan välissä oleva maininta).